Enorme tekort aan verpleegpersoneel in SA – impak daarvan op goeie gesondheidsorg vir miljoene Suid-Afrikaners is byna ondenkbaar | MedSure.co.za
Die Solidariteit Beroepsgilde vir Gesondheidspraktisyns het vandag tydens ʼn konferensie gesê dat indien daar nie dringend ingegryp word en oplossings gevind word vir die enorme tekort aan verpleegpersoneel nie, staar ons ʼn moontlike nasionale gesondheidskrises in die oё.
“Een van die grootste uitdagings in die verpleegbedryf in Suid-Afrika is die tekort aan verpleegpersoneel. Daar is alreeds in 2010 ʼn tekort van meer as 44 700 verpleegpersoneel aangeteken,” het Hennie Bierman, hoof van Solidariteit Beroepsgildes gesê.
Volgens Bierman is die verpleegkundeberoep oor die afgelope dekade onder meer deur ʼn tekort aan finansies, toerusting en ontoereikende opleiding gekelder. “Die aantal van gekwalifiseerde verpleegkundiges in al die verpleegkategorieë het vanaf 2013 met byna 40% gekrimp,” het Bierman gesê.
Die betalings- en personeeladministrasiestelsel, Persal, se ratio van verpleegpersoneel tot bevolking wat die openbare gesondheidsorgsektor besoek, toon dat daar slegs een verpleegster vir 401 mense is. Volgens Bierman wek statistiek soos dié groot kommer oor die toekoms van verpleegkunde in Suid-Afrika.
Bierman het voorts gesê dat die drastiese afname in afgestudeerde studente ook ʼn reusegevaar vir die toekoms van die beroep inhou. “Die Suid-Afrikaanse Raad op Verpleging (SARV) het bevestig dat daar vanaf 2016 tot 2017 ʼn afname van meer as 8 000 afgestudeerde studente was,” aldus Bierman.
Bierman het verder aangedui dat intense beplanning en aksieplanne nodig is om die oorlewing van dié edele beroep te verseker en daarom het die Solidariteit Beroepsgilde vir Gesondheidspraktisyns self verantwoordelikheid geneem en ʼn reusestudiefonds, spesifiek vir verpleegkundestudente gestig. “Die fonds is gestig om opleiding vir studente wat ʼn onblusbare passie het om mense te help, maar dit nie noodwendig kan bekostig nie, moontlik te maak,” het Bierman gesê.
As deel van die aksieplan gaan Solidariteit ook beroepspesifieke opleiding van hoë gehalte deur S-leer, Solidariteit se sentrum vir voortgesette leer, verskaf om aan alle verpleegkundiges ʼn platform te bied om hulle vermoëns en vaardighede te ontwikkel. Verder gaan Solidariteit ook daarop fokus om Akademia se hande sterk te maak met betrekking tot die akkreditasieproses vir sy graad in Verpleegkunde.
“Verpleegkunde as beroep in Suid-Afrika is in gevaar, maar die impak daarvan op goeie gesondheidsorg vir miljoene Suid-Afrikaners is byna ondenkbaar,” het Bierman saamgevat.
Categories: Health, News, Wellness
Tags: gesondheidskrisis, Health, healthcare, Solidariteit Beroepsgilde vir Gesondheidspraktisyns, South Africa, verpleegkategorieë, verpleegkundiges, verpleegpersoneel
lyly, Woman from Toulon, 47 years
Presse 11 from
Presse 11, Woman from Aigle, 40 years
Lune, Man from Melun, 42 years
Lulu77, Woman from Terrebonne, 42 years
nenegn11, Woman from Meaux, 46 years
Femme seule from
Femme seule, Woman from Le Mans, 37 years
Joe, Man from Southampton, 47 years
« SHOCKING NEWS:- Drug dealers are making as much as R4,000 a day from South Africa’s growing heroin epidemic, and most might OD (overdose) and die
Pretoria Mediese Kernenergie Eenheid binne enkele maande vir tweede maal gesluit, kos SA miljoene Rand per dag »